78. Սույն որոշումն ուժի մեջ մտնելուն հաջորդող 6 ամսվա ընթացքում Հայաստանի Հանրապետության կենտրոնական բանկի խորհրդի 2008 թվականի հունվարի 15-ի թիվ 15-Ն որոշմամբ հաստատված «Ներդրումային ծառայություններ մատուցող անձանց, օպերատորի, Կենտրոնական դեպոզիտարիայի ղեկավարների ու ներդրումային ծառայություններ մատուցող ֆիզիկական անձանց որակավորումը, նրանց մասնագիտական համապատասխանության չափանիշներն ու մասնագիտական որակավորման ստուգման թեմաների ցանկը» կանոնակարգ 4/05-ով սահմանված ներդրումային ծառայություններ մատուցող անձի ղեկավարի կամ ներդրումային ծառայություններ մատուցող անձի կազմում կամ անունից արժեթղթերի փաթեթի կառավարման ծառայություն մատուցող ֆիզիկական անձի որակավորում ունեցող անձինք առանց սույն կանոնակարգով նախատեսված կարգով որակավորվելու կարող են աշխատել ֆոնդի կառավարչի համապատասխան ղեկավարի կամ ֆոնդի անունից կամ կազմում ֆոնդի կառավարման գործունեություն իրականացնող ֆիզիկական անձի պաշտոններում` սույն կանոնակարգով սահմանված համապատասխան պաշտոնում գրանցում ստանալուց հետո: Սույն կետում նշված անձինք սույն որոշումն ուժի մեջ մտնելուն հաջորդող 6-րդ ամսվա վերջին օրվա դրությամբ պետք է ունենան համապատասխան պաշտոնի համար սույն կանոնակարգով նախատեսված որակավորում, հակառակ դեպքում նրանք համարվում են համապատասխան որակավորում չունեցող անձինք և չեն կարող շարունակել իրենց պարտականությունների կատարումը համապատասխան պաշտոնում` բացառությամբ սույն կանոնակարգի 79-րդ կետով նախատեսված դեպքերի: